CELEX: 32019D2246
Language: el
Date: 2019-12-19 00:00:00
Title: ΑΠΌΦΑΣΗ (ΕΕ) 2019/2246 ΤΟΥ ΣΥΜΒΟΥΛΊΟΥ της 19ης Δεκεμβρίου 2019 για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής ΣΟΕΣ όσον αφορά την έγκριση του καταλόγου διαιτητών σύμφωνα με το άρθρο 29.8 της συμφωνίας

30.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 336/288
               
            
         ΑΠΟΦΑΣΗ (ΕΕ) 2019/2246 ΤΟΥ ΣΥΜΒΟΥΛΙΟΥ
         της 19ης Δεκεμβρίου 2019
         για τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της μεικτής επιτροπής ΣΟΕΣ όσον αφορά την έγκριση του καταλόγου διαιτητών σύμφωνα με το άρθρο 29.8 της συμφωνίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
         Έχοντας υπόψη την πρόταση της Ευρωπαϊκής Επιτροπής,
         Εκτιμώντας τα ακόλουθα:
         
                     (1)
                  
                  
                     Η συνολική οικονομική και εμπορική συμφωνία (ΣΟΕΣ) μεταξύ του Καναδά, αφενός, και της Ευρωπαϊκής Ένωσης και των κρατών μελών της, αφετέρου («η συμφωνία») υπεγράφη στις 30 Οκτωβρίου 2016.
                  
               
                     (2)
                  
                  
                     Σύμφωνα με την απόφαση (ΕΕ) 2017/38 του Συμβουλίου (1), ορισμένα μέρη της συμφωνίας εφαρμόζονται προσωρινά από την 21η Σεπτεμβρίου 2017.
                  
               
                     (3)
                  
                  
                     Το άρθρο 29.8.1 της συμφωνίας προβλέπει ότι η μεικτή επιτροπή ΣΟΕΣ, που συστάθηκε δυνάμει του άρθρου 26.1 της συμφωνίας, καταρτίζει κατάλογο με τουλάχιστον 15 άτομα τα οποία είναι πρόθυμα και ικανά να εκτελέσουν χρέη διαιτητή.
                  
               
                     (4)
                  
                  
                     Κρίνεται, επομένως, σκόπιμο να καθοριστεί η θέση που θα πρέπει να ληφθεί εξ ονόματος της Ένωσης ενώπιον της μεικτής επιτροπής ΣΟΕΣ, καθώς η προβλεπόμενη απόφαση θα είναι δεσμευτική για την Ένωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η θέση που πρέπει να ληφθεί, εξ ονόματος της Ένωσης, στη μεικτή επιτροπή ΣΟΕΣ όσον αφορά την έγκριση του καταλόγου διαιτητών σύμφωνα με το άρθρο 29.8 της συμφωνίας, βασίζεται στο σχέδιο απόφασης της μεικτής επιτροπής ΣΟΕΣ που επισυνάπτεται στην παρούσα απόφαση.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 19 Δεκεμβρίου 2019.
            
               
                  Για το Συμβούλιο
               
               
                  H Πρόεδρος
               
               K. MIKKONEN
            
         
         
            (1)  Απόφαση (ΕΕ) 2017/38 του Συμβουλίου, της 28ης Οκτωβρίου 2016, για την προσωρινή εφαρμογή της συνολικής οικονομικής και εμπορικής συμφωνίας (ΣΟΕΣ) μεταξύ του Καναδά, αφενός, και της Ευρωπαϊκής Ένωσης και των κρατών μελών της, αφετέρου (ΕΕ L 11 της 14.1.2017, σ. 1080).
      
      
         
            ΣΧΕΔΙΟ
            ΑΠΟΦΑΣΗ ΑΡΙΘ. .../2019 ΤΗΣ ΜΕΙΚΤΗΣ ΕΠΙΤΡΟΠΗΣ ΣΟΕΣ
            της ...
            για την κατάρτιση καταλόγου διαιτητών σύμφωνα με το άρθρο 29.8 της συμφωνίας
            Η ΜΕΙΚΤΗ ΕΠΙΤΡΟΠΗ ΣΟΕΣ,
            Έχοντας υπόψη τη συνολική οικονομική και εμπορική συμφωνία (ΣΟΕΣ) μεταξύ του Καναδά, αφενός, και της Ευρωπαϊκής Ένωσης και των κρατών μελών της, αφετέρου, («η συμφωνία»), και ιδιαίτερα το άρθρο 29.8,
            Εκτιμώντας τα ακόλουθα:
            
                        (1)
                     
                     
                        Σύμφωνα με το άρθρο 30.7.3 της συμφωνίας, ορισμένα μέρη της συμφωνίας εφαρμόζονται προσωρινά από την 21η Σεπτεμβρίου 2017.
                     
                  
                        (2)
                     
                     
                        Σύμφωνα με το άρθρο 29.8.1 της συμφωνίας, η μεικτή επιτροπή ΣΟΕΣ καταρτίζει κατάλογο τουλάχιστον 15 ατόμων που είναι πρόθυμα και ικανά να εκτελέσουν χρέη διαιτητή. Ο κατάλογος των διαιτητών περιλαμβάνει τρεις υποκαταλόγους: έναν υποκατάλογο για κάθε μέρος και έναν υποκατάλογο ατόμων που δεν είναι υπήκοοι κανενός μέρους, τα οποία μπορούν να εκτελέσουν χρέη προέδρου,
                     
                  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
                        1.
                     
                     
                        Καταρτίζεται ο κατάλογος των διαιτητών για τους σκοπούς του άρθρο 29.8 της συμφωνίας όπως ορίζεται στο παράρτημα.
                     
                  
                        2.
                     
                     
                        Η παρούσα απόφαση αρχίζει να ισχύει από την ημερομηνία της έκδοσής της από τη μεικτή επιτροπή ΣΟΕΣ.
                     
                  
               …,
               
                  
                     Για τη μεικτή επιτροπή ΣΟΕΣ
                  
               
            
         
      
      
         
            
               ΠΑΡΑΡΤΗΜΑ
            
            ΚΑΤΑΛΟΓΟΣ ΔΙΑΙΤΗΤΩΝ ΠΟΥ ΚΑΤΑΡΤΙΖΕΤΑΙ ΣΥΜΦΩΝΑ ΜΕ ΤΟ ΑΡΘΡΟ 29.8 ΤΗΣ ΣΥΜΦΩΝΙΑΣ
            Υποκατάλογος του Καναδά:
            
                        1.
                     
                     
                        Serge Fréchette
                     
                  
                        2.
                     
                     
                        Valerie Hughes
                     
                  
                        3.
                     
                     
                        Matthew Kronby
                     
                  
                        4.
                     
                     
                        Debra Steger
                     
                  
                        5.
                     
                     
                        J. Christopher Thomas
                     
                  
                        6.
                     
                     
                        Cherise Valles
                     
                  Υποκατάλογος της ΕΕ:
            
                        1.
                     
                     
                        Claudio Dordi
                     
                  
                        2.
                     
                     
                        Michael Hahn
                     
                  
                        3.
                     
                     
                        Pieter Jan Kuijper
                     
                  
                        4.
                     
                     
                        Hélène Ruiz Fabri
                     
                  
                        5.
                     
                     
                        Peter Van den Bossche
                     
                  Υποκατάλογος προέδρων:
            
                        1.
                     
                     
                        James Bacchus
                     
                  
                        2.
                     
                     
                        Christian Häberli
                     
                  
                        3.
                     
                     
                        Daniel Moulis
                     
                  
                        4.
                     
                     
                        David Unterhalter
                     
                  
                        5.
                     
                     
                        Seung Wha Chang